મોંઘવારીએ ફરી એકવાર માઝા મૂકી દીધી છે, છતાં શાસકોના પેટનું પાણી હાલતું નથી. પેટ્રોલ દેશના અનેક શહેરોમાં રૂપિયા ૯૦ને પાર કરી ગયું છે. અમદાવાદમાં રૂપિયા ૮૦થી ઉપર છે. જો આવું જ રહ્યું તો પેટ્રોલ-ડીઝલ રૂપિયા ૧૦૦ને પાર થઈ જાય તો નવાઈ નહીં. હાલ રાજ્ય અને કેન્દ્ર સરકાર નફો રળવાના મૂડમાં છે. આ વધારો ઘટશે પણ એ લોકસભા ઈલેક્શન પહેલાં જ ઘટશે એ પણ નક્કી છે. ત્યાં સુધી જેટલું લૂંટવું હોય તેટલું લૂંટી લેવાની નીતિ શાસકો અપનાવી રહ્યા છે. સંવેદનહીન નેતાઓ હવે લોકો માટે વિચારતા નથી. ભૂતકાળમાં આવા લબાડ નેતાઓ નહોતા. અગાઉ, એકવાર પ્રોપર્ટી ટેક્સમાં વધારો કરાયો તે પછી તે જ સમયગાળામાં મોંઘવારી વધતાં શાસકોએ પ્રોપર્ટી ટેક્સના દરમાં ઘટાડો કરી નાંખ્યો હતો અને એ પણ કોઈ પણ જાતની માંગણી વગર!